34 Ha e le litaba tse ling kaofela tsa Josafate, tsa pele le tsa ho qetela, li ngotsoe har’a mantsoe a Jehu+ mora oa Hanani,+ a ileng a kenngoa Bukeng+ ea Marena a Iseraele. 35 Ka mor’a sena Josafate morena oa Juda a ba le selekane le Akazia+ morena oa Iseraele, ea ileng a etsa bokhopo.+ 36 Kahoo a mo etsa molekane oa hae bakeng sa ho etsa likepe tse eang Tarshishe+ ’me ba etsa likepe Ezione-gebere.+ 37 Leha ho le joalo, Eliezere mora oa Dodavahu oa Maresha a bua ka tsela ea boprofeta khahlanong le Josafate, a re: “Kahobane u bile le selekane le Akazia,+ ka sebele Jehova o tla senya mesebetsi ea hao.”+ Ka lebaka leo likepe tsa soahlamana,+ ’me ha lia ka tsa e-ba le matla a ho ea Tarshishe.+ 7 Leha ho le joalo, Ntate o ile a romela Mora oa hae lefatšeng hore a tl’o tsoaloa e le lesea. Seo se ne se bolela hore Jehova o ne a tla tela botsoalle bo haufi le Mora oa hae ea ratoang leholimong ka lilemo tse mashome a ’maloa. O ile a shebella ka thahasello e khōlō a le leholimong ha Jesu a hōla e ba motho ea phethahetseng. Jesu o ile a kolobetsoa ha a le lilemo tse ka bang 30. Ha ho hlokahale hore re nohe hore na Jehova o ile a ikutloa joang ka eena. Ntate o ile a bua ka seqo a le leholimong a re: “Enoa ke Mora oa ka, ea ratoang, eo ke mo amohetseng.” (Matheu 3:17) Kaha ka botšepehi Jesu o ile a etsa sohle se neng se profetiloe, e leng sohle se neng se lebeletsoe ho eena, e tlameha ebe Ntate o ne a thabile haholo!—Johanne 5:36; 17:4.